# Svetlana Khorkina

Svetlana Vasilyevna Khorkina (errusieraz: Светлана Васильевна Хоркина) (Belgorod, Errusia, 1979ko urtarrilaren 19a -) errusiar gimnasta ohia da eta errusiar parlamentaria izan da. Hiru Olinpiar Jokotan lehiatu zen (1996, 2000 eta 2004) eta zazpi domina eskuratu zituen. Barra asimetrikotan bereziki ona zen.
Gimnasiaren historiako kirolari arrakastatsuenetakoa kontsideraturik dago. Aurreneko gimnasta izan zen Munduko txapelketatan hiru aldiz bakarkako txapelduna izaten eta bigarrena Nadia Comăneciren ondoren Europako txapelketetan hiru aldiz bakarkakoa irabazten.

## Biografia
### Hasiera

Txikitatik izan zuen gimnasiarako grina. 1'65 metrotako garaiera zuen eta gehienek altuegia zela irizten zioten arren Boris Pilkin entrenatzaileak hasieratik ikusi zion potentziala eta bere gorputz garaiari egokituriko teknika eta entrenamendu estrategiak garatu zizkion.

### Ibilbide profesionala

1994ko apirilean egin zuen debuta Munduko txapelketetan eta bederatzigarren postuan gelditu zen. Dena dela bigarrena izan zen barra asimetrikotan (9.875 puntu) eta jauzian (9.800). Hurrengo urtean Japoniako Sabae herrian lortu zuen aurreneko urrezko domina, barra asimetrikotan hain zuzen ere.
1996. urtea bikaina izan zen, Munduko txapelketan urrezko domina lortu ondoren Atlantako Olinpiar Jokoetan eta barra asimetrikoetan txapeldun izan baitzen. Hurrengo urteetan Europako eta Munduko txapelketetan urrezko domina ugari jaso zituen, jokaturiko barra asimetrikoko txapelketa guztiak irabaziz. Bakarkako txapelduna ere izan zen, mundu mailan (1997, 2001, 2003) eta Europa mailan (1998, 2000, 2002).
2000. urteko Sudneyko Olinpiar Joketan berriz nagusitu zen barra asimetrikotan eta zilarrezko bi domina ere jaso zituen, taldekoa eta lurreko ariketan.
2004ko Udako Olinpiar Jokoan Atenasen jokatu ziren eta bakarkako txapelketan zilarra eskuratu zuen Carly Patterson estatubatuarraren atzetik.

### Ezaugarriak

Zailtasun handiko ariketak egiten zituen eta aparatu bakoitzerako hainbat ariketak bere izena darama. Bestetik ariketak egiteko janzkerari eta makillajeari garrantzi handia eman izan zion, bere esanetan kirola baino gehiago baita gimnasia artistikoa. Hori dela eta sarritan "diva" izaera zuela esan izan zen baina berak erantzun zuen esanez "berdin zait zer dioten. Ez nintzateke diva edo erregina izango halako kreatiboa ez banintz.

## Politika

2004an erretiroa hartu zuen eta 2007ako Errusiako hauteskundeetan Dumako diputatu bihurtu zen Vladimir Putin-en alderdiaren barruan. Lau urte egin zituen karguan. gaur egun Errusiar armadan kargu garrantzitsua du.

## Palmaresa

Udako Olinpiar Jokoak :
| Txapelketa | Domina | Kategoria |
| Atlanta 1996 | 01 ! | Barra asimetrikoak |
| Atlanta 1996 | 02 ! | Taldekoa |
| Sydney 2020 | 01 ! | Barra asimetrikoak |
| Sydney 2020 | 02 ! | Lurrekoa |
| Sydney 2020 | 02 ! | Taldekoa |
| Atenas 2004 | 02 ! | Bakarkakoa (guztira) |
| Atenas 2004 | 03 ! | Taldekoa |
| Munduko txapelketak |||
| Txapelketa | Domina | Kategoria |
| Brisbane 1994 | 02 ! | Jauzia |
| Brisbane 1994 | 02 ! | Barra asimetrikoak |
| Dortmund 1994 | 03 ! | Taldekoa |
| Sabae 1995 | 01 ! | Barra asimetrikoak |
| Sabae 1995 | 02 ! | Bakarka (guztira) |
| San Juan 1996 | 01 ! | Barra asimetrikoak |
| Lausanne 1997 | 01 ! | Bakarka (guztira) |
| Lausanne 1997 | 01 ! | Barra asimetrikoak |
| Lausanne 1997 | 02 ! | Taldekoa |
| Lausanne 1997 | 02 ! | Oreka barra |
| Lausanne 1997 | 02 ! | Lurrekoa |
| Tianjin 1999 | 01 ! | Barra asimetrikoak |
| Tianjin 1999 | 02 ! | Taldekoa |
| Tianjin 1999 | 03 ! | Lurrekoa |
| Gante 2001 | 01 ! | Bakarka (guztira) |
| Gante 2001 | 01 ! | Barra asimetrikoak |
| Gante 2001 | 01 ! | Jauziak |
| Gante 2001 | 02 ! | Taldekoa |
| Gante 2001 | 03 ! | Lurrekoa |
| Anaheim 2003 | 01 ! | Bakarka (guztira) |
| Munduko Kopako finala |||
| Txapelketa | Domina | Kategoria |
| Sabae 1998 | 02 ! | Barra asimetrikoak |

## Erreferentziak

* 1 2 3 «Svetlana KHORKINA» Olympic Channel (Noiz kontsultatua: 2021-01-14).
* ↑ «Svetlana Khorkina Bio, Stats, and Results | Olympics at Sports-Reference.com» web.archive.org 2020-04-17 (Noiz kontsultatua: 2021-01-14).
* ↑ «La rutina de barras asimétricas de Svetlana Khorkina en Atlanta 1996» Olympic Channel (Noiz kontsultatua: 2021-01-14).
* 1 2 (Ingelesez) «Main:Svetlana Khorkina» Gymnastics Wiki (Noiz kontsultatua: 2021-01-14).
* ↑ (Ingelesez) Roberts, Selena. (2000-09-25). «SYDNEY 2000: GYMNASTICS; A Champion Answers Disaster With Triumph (Published 2000)» The New York Times ISSN 0362-4331. (Noiz kontsultatua: 2021-01-14).
* ↑ (Ingelesez) O'Rourke, Meghan. (2004-08-20). «Russia's gymnastics queen preens at the finals.» Slate Magazine (Noiz kontsultatua: 2021-01-14).
* ↑ (Ingelesez) LiubovB. (2018-08-22). «Khorkina: It’s a pity that USSR broke down» Gymnovosti (Noiz kontsultatua: 2021-01-14).

## Kanpo estekak

* Datuak: Q233830
* Multimedia: Svetlana Khorkina / Q233830